381 


ΕΦΗΜΕΡΙΕ ΤΗΣ ΚΥΒΕΡΝΗΣΕΏΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΑΘΗΝΑ ' 

1 ΦΕΒΡΟΥΑΡΙΟΥ 1988 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

40 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση Επιτροπής για την τοπική ραδιοφωνία . 1 


Τρόπος υπολογισμού της Αυτόματης Τιμαριθμικής Αναπρο¬ 
σαρμογής (ΑΤΑ) από 1.1.1988 των αποδοχών των ερ- 
γαζ/νων του Ιδιωτικού Τομέα, που καθορίζονται από 
Υπουργικές Αποφάσεις που εκδόθηκαν κατά τη διαδικασία 

Τροποποίηση της Δ1γ/50788/27.11.1985 (ΦΕΚ. 758/ 
19.12.1985 τεύχος Β) αποφάσεως Υπουρ. Υγείας, Πρό- . ν 
νοιας & Κοιν. Ασφ. 5 

Σύσταση-Συγκρότηση Υπηρεσιακού Συμβουλίου στο Ταμείο 
Ασφαλίσεως Εμπόρων . 6 

Αύξηση της υπέρ του Ταμείου Επικουρικής Ασφαλίσεως Αρ¬ 
τοποιών εισφοράς . 7 

Ρύθμιση θεμάτων σίτισης σπουδαστών των Τεχνολογικών 
Εκπαιδευτικών Ιδρυμάτων (Τ.Ε.Ι.) και της ΑΣΕΤΕΜ της 

Χαρακτηρισμός ως ιστορικού διατηρητέου μνημείου, της οι¬ 
κίας Ιωάννη Τρουπάκη στην Καρδαμύλη Μεσσηνίας ..11 

Χαρακτηρισμός ως ιστορικού διατηρητέου μνημείου, του κτι¬ 
ρίου ιδιοκτησίας Αμαλίας Χατζή, στην οδό Γερμανού 62 
στην Πάτρα...12 

Χαρακτηρισμός ως ιστορικού διατηρητέου μνημείου του κοι¬ 
νοτικού καταστήματος Κοντογενάδας Επαρχίας Πάλ- 
λης .13 


Μεταβίβαση στο Γενικό Γραμματέα Βιομηχανίας, στους διευ¬ 
θυντές και λοιπούς προϊσταμένους υπηρεσιακών μονάδων 
της Γενικής Γραμματείας Βιομηχανίας (ΓΓΒ) του Υπουρ¬ 
γείου Βιομηχανίας, Ενέργειας και Τεχνολογίας, του δικαι¬ 
ώματος να υπογράφουν «Με εντολή Αναπληρωτή Υπουρ¬ 
γού» ..14 

Προϋποθέσεις Μεταχειρισμένων Επιβατικών Αυτοκινήτων .15 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2864/Ζ2/141 - (1) 

Συγκρότηση Επιτροπής για την τοπική ραδιοφωνία 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 2 παρ. 10 του Ν. 1730/87 «Ελ¬ 
ληνική Ραδιοφωνία - Τηλεόραση ΑΕ (ΕΡΤ-ΑΕ). 

2. Τις διατάξεις των άρθρων 16 και 24 του Π.Δ. 25/88 
«Όροι και προϋποθέσεις για την ίδρυση τοπικών ραδιοφωνικών 
σταθμών διαδικασία χορήγησης, ανανέωσης κ.λπ.». 

3. Το πρακτικό αριθ. 1 της συνεδρίασης της 18.1.1988 των 
τριών πρώτων μελών της Επιτροπής για την τοπική ραδιοφωνία 
ήτοι: 

α) του Θ. Κουρουσόπουλου, Προέδρου του Συμβουλίου της 
Επικράτειας. 

β) του Α. Στασινού, Προέδρου του Αρείου Πάγου. 

γ) του Β. Κοραχάη, Προέδρου της ΕΣΗΕΑ, τα οποία αποφά¬ 
σισαν ομόφωνα για τα άλλα δύο μέλη. 

4. Την 1236/Ζ2/75/ 18.1.1988 απόφασή μας με την οποία 
ορίσθηκε γραμματέας της Επιτροπής για την Τοπική Ραδιοφω¬ 
νία η Ανθούλα Παπανικολάου, μόνιμη υπάλληλος με βαθμό Α' 
του Κλάδου ΠΕΙ Διοικητικού της Γενικής Γραμματείας Τύπου 
και Πληροφοριών του Υπουργείου Προεδρίας της Κυβέρνησης με 
αναπληρωτή τον Ηρακλή Λάππα, μόνιμο υπάλληλο με βαθμό Α' 
του Κλάδου ΠΕΙ Διοικητικού της Γενικής Γραμματείας Τύπου 
και Πληροφοριών του Υπουργείου Προεδρίας της Κυβέρνησης, 
αποφασίζουμε: 

Συγκροτούμε Επιτροπή για την τοπική ραδιοφωνία αποτελού- 
μενη από τους εξής: 

α) Θεμιστοκλή Κουρουσόπουλο, Πρόεδρο του Συμβουλίου της 
Επικράτειας, ως Πρόεδρο. 

β) Αντώνιο Στασινό, Πρόεδρο του Αρείου Πάγου, ως μέλος. 

γ) Βασίλειο Κοραχάη, Πρόεδρο της ΕΣΗΕΑ, ως μέλος, 
δ) Εμμανουήλ Πρωτονοτάριο, Πρόεδρο του Τμήματος Ηλε¬ 
κτρολόγων - Μηχανικών του Εθνικού Μετσόβειου Πολυτεχνείου 
ως μέλος. 

ε) Ευάγγελο Βενιζέλο, αναπληρωτή καθηγητή του Πανεπιστη¬ 
μίου Θεσσαλονίκης, ως μέλος. 

Γραμματέας της Επιτροπής ορίζεται η Ανθούλα Παπανικο- 
λάου, μόνιμη υπάλληλος με βαθμό Α' του Κλάδου ΠΕΙ Διοικητι¬ 
κού της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης, με αναπληρωτή τον 
Ηρακλή Λάππα, μόνιμο υπάλληλο με βαθμό Α' του Κλάδου ΠΕΙ 
Διοικητικού της Γενικής Γραμματείας Τύπου και Πληροφοριών 
του Υπουργείου Προεδρίας της Κυβέρνησης. 

Τα μέλη της Επιτροπής έχουν θητεία τριών (3) ετών. 

Η απόφαση αυτή να δημοσιευθεί στην Εφημερίδα της Κυβέρ¬ 
νησης. 

Αθήνα, 1 Φεβρουάριου 1988 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 
-♦- ■ 

Αριθ. 10856 (2) 

Τρόπος υπολογισμού της Αυτόματης Τιμαριθμικής Αναπροσαρ¬ 
μογής (ΑΤΑ) από 1.1.1988 των αποδοχών των εργαζ/νων 
του Ιδιωτικού Τομέα, που καθορίζονται από Υπουργικές Απο¬ 
φάσεις που εκδόθηκαν κατά τη διαδικασία του Α.Ν. 435/68. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις της παραγρ. 1 του άρθρου μόνου του Α.Ν. 
435/68 «περί καθορισμού ελάχιστων μισθών και λοιπών όρων 
εργασίας κατηγοριών τινών μισθωτών» (ΦΕΚ 124/Α/ 
4.4.1968). 

2. Την αριθ. 119595/3511/18.12.87 απόφαση Υπουργών 
Εθνικής Οικονομίας και Οικονομικών. 

3. Τις αριθ. Α443/20/8.1.88 και Α 442/19/8.1.88 απο¬ 
φάσεις Υπουργού Εθνικής Οικονομίας. 

4. Σχετική γνωμοδότηση του Ανωτάτου Συμβουλίου Εργα¬ 
σίας, που πάρθηκε κατά τη συνεδρίασή του στις 14.1.1988, απο¬ 
φασίζουμε: 

1. Από 1.1.1988 η ΑΤΑ, που προβλέπεται από κοινές Υπουρ¬ 
γικές Αποφάσεις που εκδόθηκαν κατά την διαδικασία του άρθρου 
μόνου του Α.Ν. 435/68, για τους εργαζομένους του Ιδιωτικού 
Τομέα, θα υπολογίζεται και θα καταβάλλεται σύμφωνα με την 
αριθ. 119595/3511/18.12.87 απόφαση των Υπουργών Εθνι¬ 
κής Οικονομίας και Οικονομικών, καθώς και με τον τρόπο που 
θα ισχύει κάθε φορά για το Δημόσιο. 

2. Από 1.1.1988 θα καταβληθεί στους εργαζομένους της 
προηγουμένης παραγράφου και το διορθωτικό ποσοστό της ΑΤΑ 
1987 ποσοστού 4,3% σύμφωνα με την αριθ. Α 442/19/ 
8.1.1988 απόφαση του Υπουργού Εθνικής Οικονομίας. 

3. Από της ισχύος της απόφασης αυτής κάθε άλλη διάταξη, 
που ρυθμίζει διαφορετικά τον τρόπο υπολογισμού της ΑΤΑ, κα- 
ταργείται. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 29 Ιανουάριου 1988 

^ ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ . ΕΡΓΑΣΙΑΣ 

Π. ΡΟΥΜΕΛΙΩΤΗΣ Γ. ΓΕΝΝΗΜΑΤΑΣ 


Αριθ. Ε49/3 (3) 

Τροποποίηση και συμπλήρωση της απόφασης του Υπουργού Οι¬ 
κονομικών με αριθμό Τ. 1940/40/7.8.78 «Περί αποταμιεύ- 
σεως εμπορευμάτων και χρόνου διάρκειας ταύτης». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 46 και των παρ. 1-5 
του/ άρθρου 62 του Ν. 1165/18 «Περί Τελωνειακού Κώδικα» 
(ΦΕΚ 59/Α/18), όπως ισχύει. 

2. Την απόφασή μας με αριθ. Τ. 1940/40/7.8.78 «Περί 
αποταμιεύσεως εμπορευμάτων και χρόνου διάρκειας ταύτης» 
(ΦΕΚ 794/Β/1978), όπως ισχύει. 

3. Την Υ. 1362Α/5.10.87 απόφαση του Πρωθυπουργού για 
την ανάθεση αρμοδιοτήτων στον αναπληρωτή Υπουργό Οικονο¬ 
μικών (ΦΕΚ 535/Β/5.10.87). 

4. Τις συνθήκες ανάπτυξης του Εισαγωγικού και Εξαγωγικού 
εμπορίου αποφασίζουμε: 

Άρθρο μόνο 

Στην παράγραφο 2 του άρθρου 3 της παραπάνω απόφασής 
μας, όπως ισχύει, προσθέτονται οι παρακάτω περιπτώσεις. 

νη) Νήματα από βαμβάκι, που περιέχουν τουλάχιστον 85% 
κατά'βάρος βαμβάκι, μη συσκευασμένα για τη λιανική πώληση 
της δ.κ. 52.05 

νθ) Υφάσματα από βαμβάκι, που περιέχουν τουλάχιστον 85% 
κατά βάρος βαμβάκι, με βάρος που δεν υπερβαίνει τα 200 Ο/Μ 2 
της δ.κ. 52.08. 

ξ) Υφάσματα από βαμβάκι, που περιέχουν τουλάχιστον 85% 
κατά βάρος βαμβάκι, με βάρος που υπερβαίνει τα 200 Ο/Μ 2 της 
δ.κ. 52.09. 

ξα) Υφάσματα από βαμβάκι, που περιέχουν λιγότερο από 
85% κατά βάρος βαμβάκι, σύμμεικτα κυρίως ή μόνο με συνθετι¬ 
κές ή τεχνητές ίνες, με βάρος που δεν υπερβαίνει τα 200 Ο/Μ 2 
της δ.κ. 52.10. 

ξβ) Υφάσματα από βαμβάκι, που περιέχουν λιγότερο από 
85% κατά βάρος βαμβάκι, σύμμεικτα κυρίως ή μόνο με συνθετι¬ 
κές ή τεχνητές ίνες, με βάρος που υπερβαίνει τα 200 Ο/Μ 2 της 
δ.κ. 52.11. 

ξγ) Άλλα υφάσματα από βαμβάκι της δ.κ. 52.12. 

Η απόφαση αυτή, που ισχύει από την υπογραφή της, να δημο- 
σιευθεί στην Εφημερίδα της Κυβερνήσεως. 

Αθήνα, 22 Ιανουάριου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Γ. ΠΕΤΣΟΣ 
-♦-- 

Αριθ. 10855 (4) 

Δημοσίευση στην Εφημερίδα της Κυβέρνησης της από 26.1.88 
Ε.Γ.Σ.Σ.Ε. περί κατωτάτων ορίων μισθών και ημερομισθίων 
των μισθωτών όλης της χώρας και ρύθμιση άλλων θεμάτων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και 
συμπληρώθηκε από το Ν.Δ. 3755/57, 186/69, 1198/72 και 
73/74. 

2. Την αριθμ. 96944/87 (ΦΕΚ 551/Β/20.10.87) απόφαση 
Υπουργού Εργασίας «Μεταβίβαση αρμοδιοτήτων του Υπουργού 
Εργασίας και εξουσία υπογραφής στους Γενικό Γραμματέα κ.λπ., 
αποφασίζουμε: 

Να δημοσιευθεί στην Εφημερίδα της Κυβέρνησης η πιο πάνω 

ΣΣΕ η οποία μας κατατέθηκε την 26.1.1988 και συντάχθηκε το 
υπ’ αριθμ. 4/88 πρακτικό καταθέσεως, της οποίας το περιεχό¬ 
μενο έχει ως εξής: 

ΕΘΝΙΚΗ ΓΕΝΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
(ΕΤΟΥΣ 1988) 

Καθορισμός συνολικών γενικών κατωτάτων ορίων μισθών και 

ημερομισθίων των μισθωτών όλης της χώρας και ρύθμιση άλ¬ 
λων θεμάτων. 

Σήμερα Τρίτη 26 Ιανουάριου 1988, οι υπογράφοντες: αφενός 
α) Θεόδωρος Παπαλεξόπουλος, Πρόεδρος του Δ.Σ. του Συνδέ¬ 
σμου Ελληνικών Βιομηχανιών, ως εκπρόσωπος αυτού, β) Σπό¬ 
ρος Δεμαρτίνος και Διονύσιος Κορφιάτης αντίστοιχα ως Πρόε¬ 
δρος και Γενικός Γραμματέας της Γενικής Συνομοσπονδίας 
Επαγγελματιών και Βιοτεχνών Ελλάδας ως εκπρόσωποι αυτής, 
γ) Αλέξανδρος Δρακάτος, ως κοινός εκπρόσωπος των Εμπορι¬ 
κών Συλλόγων Αθηνών και Θεσσαλονίκης και Χαράλαμπος Κε¬ 
φάλας ως αντιπρόεδρος του Εμπορικού Συλλόγου Πειραιά και 
εκπρόσωπος αυτού και αφετέρου Γεώργιος Ραυτόπουλος Πρόε¬ 
δρος της Γ ενικής Συνομοσπονδίας Εργατών Ελλάδας, ως εκπρό¬ 
σωπος αυτής, όλοι νόμιμα εξουσιοδοτημένοι κατά τις διατάξεις 
του άρθρου 7 του Ν. 3239/55 συνήλθαν στο Υπουργείο Εργα¬ 
σίας και συνεφώνησαν τα ακόλουθα: 

Άρθρο 1. 

Τα συνολικά γενικά κατώτατα όρια μισθών και ημερομισθίων, 
όπως έχουν διαμορφωθεί την 31.12.1987 με βάση τη διαιτη¬ 
τική απόφαση 7/1987 του ΠΔΔΔ Αθηνών,-μυξάνονται από 1 Ια¬ 
νουάριου 1988 α) κατά το ποσοστό 4,3% που καθορίστηκε με 
την Α. 442/Α/19/8.1.1988 απόφαση του Υπουργού Εθνικής 
Οικονομίας και 1,2% ως πρόσθετη αύξηση λόγω της συμβολής 
των εργαζομένων στη βελτίωση της ανταγωνιστικότητας της 
εθνικής οικονομίας και β) κατά την ΑΤΑ του Α’ 4/μήνου 1988 
που καθορίστηκε σε ποσοστό 4% με την Α. 443/Α.20/ 
8.1.1988 απόφαση του Υπουργού Εθν. Οικονομίας. 

Άρθρο 2. 

1. Τα παραπάνω συνολικά γενικά κατώτατα όρια μισθών και 
ημερομισθίων αναπροσαρμόζονται από την 1.5.1988 και από 
την 1.9.1988 σύμφωνα με την απόφάση του Υπουργού Εθν. Οι¬ 
κονομίας με την οποία θα καθορίζεται το ποσοστό της αυτόματης 
τιμαριθμικής αναπροσαρμογής για τα αντίστοιχα τετράμηνα. 

2. Για τη χορήγηση της αναπροσαρμογής των μισθών και 
ημερομισθίων που προβλέπονται από την παρούσα συλλογική 
σύμβαση εργασίας θα ισχύσουν τα κλιμάκια αποδοχών και οι 
προϋποθέσεις που καθορίζονται από την 119595/3511/ 
18.12.1987 απόφαση των Υπουργών Εθνικής Οικονομίας και 
Οικονομικών. 

Άρθρο 3. 

Οι διατάξεις του άρθρου 3 παρ. 1,2 και 3 της 1/1982 απόφα¬ 
σης του Δευτεροβάθμιου Διοικητικού Διαιτητικού Δικαστηρίου 
Αθηνών, που προσδιορίζουν το βασικό μισθό, το βασικό ημερομί¬ 
σθιο και τα διορθωτικά ποσά, εξακολουθούν να ισχύουν. Τα επι¬ 
δόματα, που προβλέπονται από προηγούμενες εθνικές γενικές 
συλλογικές συμβάσεις εργασίας ή όμοιας έκτασης διαιτητικές 
αποφάσεις, καθώς και από την παρούσα, υπολογίζεται επί των 
βασικών μισθών και ημερομισθίων που προβλέπονται από την 
παραπάνω διαιτητική απόφαση. 


Άρθρο 4. 

Χορηγείται επίδομα γάμου με τις προϋποθέσεις που προβλέ- 
πονται από τις 10/1976, 9/1978, 100/1979 αποφάσεις του 
ΔΔΔΔ Αθηνών και το άρθρο 5 της εθν. γεν. συλλ. συμβ. εργασίας 
της 14.2.1984, όπως έχει τούτο ρυθμισθεί με τις διατάξεις του ν. 
1414/1984. 

2. Σε όσες έγγαμες εργαζόμενες γυναίκες δεν καταβάλλεται 
επίδομα γάμου, με βάση τις παραπάνω διατάξεις, χορηγείται 
επίδομα γάμου επί του βασικού μισθού ή επί του βασικού ημερο¬ 
μισθίου τους, από 1 Ιανουάριου 1988 σε ποσοστό 5% και από 1 
Ιανουάριου 1989 σε ποσοστό 10% συνολικά. 

Άρθρο 5. 

Εκπαίδευση Συνδικαλιστικών Στελεχών. 

1. Επιχειρήσεις, εκμεταλλεύσεις και εργασίες, που απασχο¬ 
λούν εκατό ή περισσότερους εργαζόμενους, έχουν την υποχρέωση 
να χορηγούν πρόσθετη κανονική άδεια με αποδοχές έως δέκα 
τέσσερις ημέρες κάθε ημερολογικό έτος σε αναλογία 1% του 
απασχολούμενου κατά το χρόνο χορήγησης της άδειας προσωπι¬ 
κού με σκοπό τη συμμετοχή σε προγράμματα εκπαίδευσης και 
επιμόρφωσης συνδικαλιστικών στελεχών. 

2. Οι εργαζόμενοι, που θα πάρουν την άδεια της προηγούμε¬ 
νης παραγράφου, επιλέγονται από τη Γενική Συνομοσπονδία Ερ¬ 
γατών Ελλάδας και δεν μπορεί να είναι λιγότεροι από τρεις ούτε 
περισσότεροι από δέκα πέντε. 

3. Οι άδειες χορηγούνται υπό την προϋπόθεση ότι η ΓΣΕΕ θα 
έχει προηγουμένως ανακοινώσει αναλυτικό πρόγραμμα εκπαί¬ 
δευσης, που θα καλύπτει το χρόνο διάρκειας της αδείας. 

Άρθρο 6. 

1. Αυξάνεται η εργοδοτική εισφορά στον Οργανισμό Εργατι¬ 
κής Κατοικίας κατά ποσοστό 0,25% και διαμορφώνεται συνο¬ 
λικά σε ποσοστό 0,75%. 

2. Συμφωνείται καταβολή πρόσθετης εργοδοτικής εισφοράς 
ποσοστού 0,2% στον Οργανισμό Απασχολήσεως Εργατικού Δυ¬ 
ναμικού (ΟΑΕΔ) για την ενίσχυση προγραμμάτων επαγγελματι¬ 
κής εκπαίδευσης. Οι επιχειρήσεις έχουν την ευχέρεια να διαθέ¬ 
σουν αυτό το ποσοστό σε προγράμματα εκπαίδευσης, τα οποία οι 
ίδιες θα σχεδιάσουν και θα εκτελέσουν. Εάν δεν καλυφθεί το ποσο¬ 
στό απ’ αυτά τα προγράμματα, καταβάλλεται στον ΟΑΕΔ η δια¬ 
φορά. 

Άρθρο 7. 

Στο θέμα της υγιεινής και ασφάλειας των εργαζομένων, που 
έχει ιδιαίτερο ενδιαφέρον για όλες τις πλευρές, θα δοθεί απόλυτη 
προτεραιότητα σε άμεσο προσεχή διάλογο προς την κατεύθυνση 
της διαμόρφωσης ειδικής συμφωνίας. 

Άρθρο 8. 

Όσες διατάξεις της 1/1982 απόφασης του ΔΔΔΔ Αθηνών και 
της 7/1987 ΠΔΔΔ Αθηνών δεν έχουν καταργηθεί ή τροποποιη¬ 
θεί, εξακολουθούν να ισχύουν, εφόσον δεν τροποποιούνται με την 
παρούσα. Διατηρούνται επίσης σε ισχύ οι ευνοϊκότερες από την 
παρούσα διατάξεις. 

Άρθρο 9. 

Τυχόν ανώτερες από την παρούσα καθοριζόμενες αποδοχές 
(μισθοί και επιδόματα), ή ευνοϊκότεροι όροι εργασίας, που προ- 
βλέπονται από νόμους, διατάγματα, υπουργικές αποφάσεις δ.α.. 

εσωτερικούς κανονισμούς, έθιμα ή από τις ατομικές συμβάσεις 
εργασίας, δεν θίγονται από' τις διατάξεις της παρούσας. 

Άρθρο 10. 

Η ισχύς της παρούσας αρχίζει από 1 Ιανουάριου 1988 

Η Σ.Σ.Ε. να δημοσιευθεί στην Εφημερίδα της Κυβερνή- 
σεως. 

Αθήνα, 1 Φεβρουάριου 1988 
Με εντολή Υπουργού 
Ο Γεν. Γραμματέας 
Π. ΜΩΡΑΛΗΣ 

-φ- 

Αριθ. Α1γ/2115 (5) 

Τροποποίηση της Δίγ/ 50788/ 27.11.1985 (ΦΕΚ. 758/ 

19.12.1985 τεύχος Β) αποφάσεως Υπουρ. Υγείας, Πρόνοιας 

& Κοινωνικών Ασφαλίσεων. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 4 του Ν. 76/1974. 

2. Τις διατάξεις του Ν.Δ. 104/1974. 

3. Τις διατάξέις του Π.Δ/τος 677/1974. 

4. Την κοινή απόφαση των Υπουργών Προεδρίας Κυβερνή- 
σεως και Υγείας Πρόνοιας και Κοιν. Ασφαλίσεων 680/ 
26.4.1982. 

5. Την απόφασή μας Δ1γ/50788/27.11.1985 (ΦΕΚ 758/ 
19.12.1985 τεύχος Β'). 

6. Το αριθ. 6/12.1.1988 έγγραφο του Αρείου Πάγου, απο¬ 
φασίζουμε: 

1. Τροποποιούμε την ανωτέρω (5) σχετική απόφασή μας και 
διορίζουμε αναπληρωτή Προέδρου της Επιτροπής του άρθρου 4 
του Ν. Δ/τος 76/1974 για την κρίση αιτημάτων υπαλλήλων 
Ιδρυμάτων Υγιεινής και Πρόνοιας τον Αθανάσιο Μανέτα, Αρεο¬ 
παγίτη, σε αντικατάσταση του Βασ. Λαμπρίδη, που δεν μπορεί να 
προσέρχεται στις συνεδριάσεις της επιτροπής. 

2. Κατά τα λοιπά ισχύει η ανωτέρω τροποποιούμενη από¬ 
φαση. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 27 Ιανουάριου 1988 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 
-♦- 

Αριθ. Φ. 557/οικ. 564 (6) 

Σύσταση-Συγκρότηση Υπηρεσιακού Συμβουλίου στο Ταμείο 
Ασφαλίσεως Εμπόρων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 14 του Ν. 1586/86 «Βαθμολο¬ 
γική διάρθρωση των θέσεων του Δημοσίου Ν.Π.Δ.Δ. & Ο.Τ.Α. 
και άλλες διατάξεις». 

2. Τις διατάξεις του άρθρου 8 του Π. Δ/τος 611/77, αποφα¬ 
σίζουμε: 

1. Συνιστάται στο Ταμείο Ασφαλίσεως Εμπόρων Ειδικό Υπη¬ 
ρεσιακό Συμβούλιο που συγκροτείται ως εξής: 

α. Από τρεις μόνιμους υπαλλήλους με βαθμό Α προϊσταμένους 
Δ/νσεων του Ταμείου, από τους οποίους ο ένας ορίζεται Πρόε¬ 


δρος, με τους αναπληρωτές τους μονίμους υπαλλήλους με βαθμό 
Α'. 

β. Από δύο αιρετούς εκπροσώπους των υπαλλήλων του Τα¬ 
μείου με τους αναπληρωτές τους. 

2. Όταν κρίνονται πειθαρχικές υποθέσεις το τακτικό μέλος 
που έχει ορισθεί ως Πρόεδρος αντικαθίσταται από τον Πρόεδρο 
του Δ.Σ. του Ταμείου αναπληρούμενο από το τακτικό μέλος που 
έχει ορισθεί ως Πρόεδρος στο Υπηρεσιακό αυτό Συμβούλιο. 

3. Γραμματέας του Συμβουλίου ορίζεται υπάλληλος του Τα¬ 
μείου με βαθμό τουλάχιστον Β'. 

4. Οι υποθέσεις που εκκρεμούν κατά τη δημοσίευση της από¬ 
φασης αυτής στα υφιστάμενα Υπηρεσιακά Συμβούλια και για τις 
οποίες δεν έχει ληφθεί απόφαση, κρίνονται από το Υπηρεσιακό 
Συμβούλιο που συνιστάται με την απόφαση αυτή. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 11 Ιανουάριου 1988 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 


Αριθ. Φ 134/3/75 (7) 

Αύξηση της υπέρ του Ταμείου Επικουρικής Ασφαλίσεως Αρτο¬ 
ποιών εισφοράς. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 


Έχοντας υπόψη: 

1. Τις διατάξεις του άρθρου 9 του Α.Ν. 80/678 «Περί καταρ- 
γήσεως των σχετικών με την αλευροποίηση και αρτοποίηση κλει¬ 
στών επαγγελμάτων κ.λπ.». 

2. Τα άρθρα 23 παρ. 1 στοιχ. στ' και 24 παρ. 1 και παρ. 2 
στοιχ. γ', 26 παρ. 1 και 27 παρ. 1 στοιχ. δ' του Ν. 1558/1985 
(ΦΕΚ 137/26.7.85 τ.Α’). 

3. Τη 1358/2.10.87 κοινή απόφαση του Πρωθυπουργού και 
του Υπουργού Υγείας, Πρόνοιας και Κοιν. Ασφαλίσεων (ΦΕΚ 
535/5.10.87 τ.Β'). 

4. Το άρθρο 113, παρ. 2 εδ. α' του Π. Δ/τος 544/1977 
(ΦΕΚ 178/77 τ.Α’), όπως αντικαταστάθηκε από το άρθρο 2 
παρ. 1 του Ν. 728/77 (ΦΕΚ 316/1977, τ.Α') και το άρθρο 5 
του Π.Δ. 437/1985 (ΦΕΚ 157/Α/19.9.1985) σε συνδυασμό 
με την παρ. 3 του άρθρου 1 της 680/82 Κοινής Απόφασης των 
Υπουργών Προεδρίας Κυβερνήσεως και Κοινωνικών Υπηρεσιών 
(ΦΕΚ 217/Β/82). 

5. Τη γνωμοδότηση του Συμβουλίου Κοινωνικής Ασφαλείας, 
που διατυπώθηκε στην 73/16.12.87 Συνεδρίασή του της ΚΔ’ 
περιόδου. 

6. Την από 13.8.87 απόφαση του Διοικητικού Συμβουλίου 
του Ταμείου, αποφασίζουμε: 

1. Το άρθρο 2 της 131/3/1780/18.10.74 απόφασης του 
Υπουργού Κοινωνικών Υπηρεσιών «περί καθορισμού της υπέρ 
του Ταμείου Επικουρικής Ασφαλίσεως Αρτοποιών εισφοράς του 
τρόπου είσπραξης ταύτης κ.λπ.» (ΦΕΚ 1088/Β/74), όπως τρο¬ 
ποποιήθηκε και ισχύει με την 134/3/167/21.1.87 (ΦΕΚ 
59/87 τ. Β’) απόφαση του Υφυπουργού Υγείας, Πρόνοιας και 
Κοινωνικών Ασφαλίσεων «περί αυξήσεως της υπέρ του ΤΕΑΑ ει¬ 
σφοράς», αντικαθίσταται ως εξής: Γ 


Άρθρο 2. 

«Η υπέρ του Ταμείου Επικουρικής Ασφαλίσεως Αρτοποιών ει¬ 
σφορά καθορίζεται σε δρχ. 0,80 ανά χιλιόγραμμο αλεύρου ανε¬ 
ξαρτήτως τύπου». 

2. Η ισχύς της απόφασης αυτής αρχίζει από 8 Ιουλίου 1987. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 25 Ιανουάριου 1988 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ 
-♦- 

Αριθ. Ε5/434 (8) 

Ρύθμιση θεμάτων σίτισης σπουδαστών των Τεχνολογικών Εκ¬ 
παιδευτικών Ιδρυμάτων (Τ.Ε.Ι.) και της ΑΣΕΤΕΜ της ΣΕ- 
ΑΕΤΕ. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις της παραγράφου 3 του άρθρου 31 του Ν, 
1404/83 (ΦΕΚ 173 τ.Α') «Δομή και λειτουργία των ΤΕΙ», 
όπως τροποποιήθηκε, συμπληρώθηκε και αναριθμήθηκε με τις 
διατάξεις των παραγράφων 10,11,12 και 23 του άρθρου 71 του 
Ν. 1566/1985 (ΦΕΚ 167 τ.Α') «Δομή και λειτουργία της πρω¬ 
τοβάθμιας και δευτεροβάθμιας εκπαίδευσης και άλλες διατά¬ 
ξεις». 

2) Τις διατάξεις της αριθμ. Η/1022/16.2.87 (ΦΕΚ 84 τ.Β') 
Απόφασης του Πρωθυπουργού και του Υπουργού Εθνικής Παι¬ 
δείας και Θρησκευμάτων «Αρμοδιότητες Υφυπουργών 
ΥΠΕΠΘ». 

3) Τη με αρ. 2389/13.2.87 απόφαση του Πρωθυπουργού 
και Υπουργού Οικονομικών «Ανάθεση αρμοδιοτήτων στον Υφυ¬ 
πουργό Οικονομικών» (ΦΕΚ 81/Β/87). 

4) Τα αριθμ. 1773/Φ. 179.3/6.7.87, 5883/13.7.87, 
1157/20.7.87 και 1541/23’.7.87 έγγραφα των ΤΕΙ Ηρα¬ 
κλείου, Πειραιά, Σερρών και Καβάλας αντίστοιχα με τα οποία 
εξέφρασαν τη γνώμη τους ύστερα από το αριθμ. Ε5/4627/ 
19.6.87 έγγραφο του ΥΠΕΠΘ. 

5. Το γεγονός της ανάγκης απλούστευσης της διαδικασίας 
εξακρίβωσης των προϋποθέσεων για τη χορήγηση της παροχής 
σίτισης στους σπουδαστές των ΤΕΙ και εναρμόνισή τους με την 
αντίστοιχη- 1 που ισχύει για τους φοιτητές ΑΕΙ στα πλαίσια της 
ενιαίας τριτοβάθμιας εκπαίδευσης, αποφασίζουμε: 

1. Οι σπουδαστές των Τεχνολογικών Εκπαιδευτικών Ιδρυμά¬ 
των (ΤΕΙ) και της ΑΣΕΤΕΜ της ΣΕΛΕΤΕ, που επιθυμούν να σι¬ 
τίζονται δωρεάν στα εστιατόρια της σπουδαστικής λέσχης ή στα 
συμβεβλημένα μ’ αυτήν εστιατόρια, υποβάλλουν, στην αρχή του 
διδακτικού έτους στη σπουδαστική λέσχη σχετική αίτηση στην 
οποία επισυνάπτονται τα εξής δικαιολογητικά όταν η αίτηση υπο¬ 
βάλλεται για πρώτη φορά: 

α) Δύο (2) φωτογραφίες. 

β) Υπεύθυνη δήλωση του άρθρου 8 του Ν. 1599/86 (ΦΕΚ 75 
τ.Α’). 

«Σχέσεις Κράτους - Πολίτη, καθιέρωση νέου τύπου δελτίου 
ταυτότητας και άλλες διατάξεις», για τον τόπο μόνιμης κατοικίας 
των γονέων και την οικογενειακή τους κατάσταση. 

γ) Εκκαθαριστικό σημείωμα της οικείας εφορίας για το συνο¬ 
λικό καθαρό εισόδημα των γονέων ή για το συνολικό καθαρό ει¬ 
σόδημα του ίδιου του σπουδαστή εφόσον υποβάλλει ο ίδιος φορο¬ 
λογική δήλωση ή υπεύθυνη δήλωση του άρθρου 8 του Ν. 
1599/86 ότι οι γονείς του δεν υποχρεούνται να υποβάλουν φορο¬ 
λογική δήλωση όταν οι γονείς του δεν υποβάλλουν. 

δ) Φωτοαντίγραφο του Βιβλιαρίου Σπουδών το οποίο θεωρεί¬ 
ται για τη γνησιότητά του από τον υπάλληλο που παραλαμβάνει 


τα δικαιολογητικά. 

ε) Ληξιαρχική πράξη θανάτου των γονέων αν αυτά δεν είναι 
στη ζωή. 

ζ) Βεβαίωση σπουδών του αδελφού του στην περίπτωση που 
έχει αδελφό που φοιτά σεσχολή τριτοβάθμιας εκπ/σης. 

2. Η σπουδαστική λέσχη ελέγχει τα δικαιολογητικά και εφό¬ 
σον διαπιστώσει ότι συντρέχουν οι προϋποθέσεις δωρεάν σίτισης 
χορηγεί στον ενδιαφερόμενο, μέσα σε πέντε ημέρες από την υπο¬ 
βολή των δικαιολογητικών, την κάρτα σίτισης στην οποία ανα¬ 
γράφεται απαραίτητα το ονοματεπώνυμο και ο αριθμός μητρώου 
του σπουδαστή το τμήμα στο οποίο φοιτά και το ακαδημαϊκό έτος 
για το οποίο ισχύει και επικολλάται σ’ αυτή φωτογραφία του κα¬ 
τόχου. 

3) Η κάρτα σίτισης ανανεώνεται από τη σπουδαστική λέσχη 
κάθε επόμενο ακαδημαϊκό έτος στην πίσω όψη της ύστερα από αί¬ 
τηση του κατόχου που συνοδεύεται με τα υπό στοιχεία β, γ, δ και 
ζ δικαιολογητικά και εφόσον πάντα συντρέχουν οι προϋποθέσεις 
δωρεάν σίτισης. 

4) α) Η χρήση της κάρτας σίτισης γίνεται αποκλειστικά και 
μόνο από το σπουδαστή-κάτοχό της. Η χρήση της από άλλο πρό¬ 
σωπο πέραν των τυχόν άλλων συνεπειών, συνεπάγεται την ετήσια 
ή και οριστική απώλεια του δικαιώματος δωρεάν σίτισης του κα¬ 
τόχου με απόφαση του Διοικητικού Συμβουλίου της σπουδαστι¬ 
κής λέσχης. 

β) Σε περίπτωση απώλειας της κάρτας σίτισης ο κάτοχός της 
υποχρεούται να υποβάλει σχετική δήλωση στη σπουδαστική λέ¬ 
σχη μέσα σε δύο (2) ημέρες από την απώλειά της, η οποία εκδίδει 
νέα.κάρτα στο δικαιούχο δέκα μέρες μετά την υποβολή της δήλω¬ 
σης απώλειας. 

γ) Η επίδειξη της κάρτας σίτισης στον υπεύθυνο του εστιατο¬ 
ρίου είναι υποχρεωτική για τον κάτοχό της πριν από τη λήψη του 
ημερήσιου σιτιρέσιου. "Αλλες λεπτομέρειες για τη διαδικασία σίτι¬ 
σης καθώς και ο τύπος της κάρτας σίτισης καθορίζονται με από¬ 
φαση του Δ.Σ. της σπουδαστικής λέσχης. 

5) Οι σπουδαστές που εισάγονται στο πρώτο εαρινό εξάμηνο 
σπουδών υποβάλλουν τα δικαιολογητικά της παραγράφου 1 της 
παρούσας στην αρχή του διδακτικού αυτού εξαμήνου. 

6) Στην πρώτη εφαρμογή της παρούσας: 

α) Εφ’ όσον οι ενδιαφερόμενοι αντί των δικαιολογητικών της 
παραγράφου 1 της απόφασης αυτής προσκομίζουν πιστοποιητικό 
κοινωνικής προστασίας, αυτό γίνεται δεκτό χωρίς άλλα δικαιολο- 
γητικά. 

β) Μέχρι.την έκδοση των εντύπων της'κάρτας σίτισης, η σίτιση 
παρέχεται με τον τρόπο που παρέχονταν πριν την έναρξη ισχύος 
της απόφασης αυτής. 

7) Όπου στην απόφαση αυτή αναφέρεται «σπουδαστική λέ¬ 
σχη» εφόσον δε λειτουργεί λέσχη νοείται το «οικείο ΤΕΙ». 

8) Για το χρόνο παροχής του σπουδαστικού συσσιτίου, τις 
προϋποθέσεις δωρεάν σίτισης, την έναρξη, διακοπή και λήξη της 
εξακολουθούν να ισχύουν οι διατάξεις των άρθρων 7,8 όπως 
αυτά τροποποιήθηκαν με τα άρθρα 2 και 1 αντίστοιχα του π.δ. 
494/1985 (ΦΕΚ 176 τ.Α’) και 9,10 του π.δ. 387/1983 
(ΦΕΚ 141 τ.Α’). 

Η απόφαση αυτή ισχύει από το ακαδημαϊκό έτος 1987-88. 

Αθήνα, 22 Ιανουάριου 1988 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ & ΘΡΗΣΚ/ΤΟΝ 

ΣΠ. ΚΑΛΟΥΔΗΣ ΓΙΑΝΝΗΣ ΚΩΝΣΤΑΝΤΙΝΙΔΗΣ 

Αριθ, Β1/67 (9) 

Έναρξη λειτουργίας νέων τμημάτων στα Πανεπιστήμια Αιγαίου 
και Θεσσαλίας. 


Ο ΥΠΟΥΡΓΟΣ 

ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη: 

1. Τις διατάξεις της παρ. 1 του άρθρου 10 του Π.Δ. 83/1984 
■ (ΦΕΚ 31.Α’). 

2. Τις γνώμες των Διοικουσών Επιτροπών: 

α) Πανεπιστημίου Αιγαίου (συνεδρίαση 60ή/30.11.1987) 
και 

β) Πανεπιστημίου Θεσσαλίας, (συνεδρίαση 53η/ 
28.11.1987), αποφασίζουμε: 

Από το ακαδημαϊκό έτος 1988-1989 αρχίζει η λειτουργία 
των κατωτέρω αναφερόμενων πανεπιστημιακών τμημάτων. 

α) Στο Πανεπιστήμιο Αιγαίου του Τμήματος Ιστορίας και Κοι¬ 
νωνικής Ανθρωπολογίας. 

β) Στο Πανεπιστήμιο Θεσσαλίας των τμημάτων 

- Γεωπονίας Φυτικής και Ζωϊκής Παραγωγής 

- Παιδαγωγικό Δημοτικής Εκπαίδευσης και 

- Παιδαγωγικό Τμήμα Νηπιαγωγών 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 26 Ιανουάριου 1988 

Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 
- φ - 

Αριθ. Α4/759 (10) 


Ίδρυση και λειτουργία Β’ και Γ' τάξεων Λυκείου στην Κοινότητα 

Κάμπου. 

Ο ΥΠΟΥΡΓΟΣ 

ΕΘΙΜ. ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη: 

1) Τις διατάξεις του άρθρου 59 του Ν. 1566/85 «για τη δομή 
και λειτουργία της πρωτοβάθμιας και δευτεροβάθμιας εκπαίδευ¬ 
σης και άλλες διατάξεις». 

2 ) Την υπουργική απόφαση Δ4/385/29.4.86 (ΦΕΚ 318/ 
Β/9.5.86) «Ρύθμιση λεπτομερειών Εφαρμογής άρθρου 59 του 
Ν. 1566/85». 

3) Την αριθμ. Δ4/226/85 Υπουργική απόφαση, σχετικά με 
. τη λειτουργία Α’ τάξης λυκείου στο Γυμνάσιο Κάμπου και 

4) Τα αριθμ. 3941/23.11.87 και 4013/2.12.87 έγγραφα 
της Διεύθυνσης Δευτεροβάθμιας Εκπαίδευσης Χίου, αποφασί- 

, ζουμε: 

Ιδρύουμε από το σχολικό έτος 1987-1988 Β' και Γ' τάξεις λυ¬ 
κείου στην κοινότητα Κάμπου προσαρτημένες στο Γυμνάσιο Κά¬ 
μπου με την προϋπόθεση ότι θα εξασφαλιστεί η στέγασή τους. 

Την ευθύνη για τη λειτουργία των εν λόγω τάξεων έχει ο διευ¬ 
θυντής του γυμνασίου στο οποίο προσαρτώνται. 

Οι τίτλοι σπουδών των τάξεων αυτών (αποδεικτικά, απολυτή¬ 
ρια κ.λπ.) θα εκδίδονται από το γυμνάσιο Κάμπου. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 26 Ιανουάριου 1988 

Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 


Αριθ. ΤΠΠΟ/ΑΙΛΑΠ/Γ/76/4195 (11) 

Χαρακτηρισμός ως ιστορικού διατηρητέου μνημείου της οικίας 
Ιωάννη Τρουπάκη στην Καρδαμύλη Μεσσηνίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «Κυβέρνηση και Κυβερ¬ 
νητικά Όργανα»- που δημοσιεύτηκε στο ΦΕΚ 137/τ.Α/ 

26.7.85. 

β) Του άρθρου 52 του Ν. 5351/1932 «Περί Αρχ/τών». 

γ) Του Ν. 1469/50 «περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830». 

δ) Του Π.Δ. 941/77 «περί Οργανισμού του ΥΠΠΕ». 

ε) Την ΤΑ με αριθμ. ΥΠΠΟ/ΔΙΟΙΚ/Ο-Ε/Φ09/32530/ 
8.8.86 «περί μεταβίβασης αρμοδιοτήτων και δικαιώματος υπο¬ 
γραφής «Με εντολή Υπουργού» στο Γενικό Γραμματέα, στον Ει¬ 
δικό Γραμματέα του Διοικητικού Τομέα Πολιτιστικής Κληρονο¬ 
μιάς και στους Προϊσταμένους Δ/νσεων, Τμημάτων και Γρα¬ 
φείων της Κεντρικής Υπηρεσίας του Υπουργείου Πολιτισμού» 
(ΦΕΚ 548/τ.Β./12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανα¬ 
κατανομής αρμοδιοτήτων των Υπουργείων ΥΠΠΕ-ΥΧΟΠ». 

3. Όλα τα στοιχεία του φακέλου που αναφέρεται στο θέμα. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Νοτιοδυτικής Ελλάδας με αριθμό 3/10.9.87, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο, σύμφωνα 
με τις διατάξεις του Ν. 1469/50, την οικία του Ιωάννη Τρου¬ 
πάκη στην Καρδαμύλη Μεσσηνίας γιατί αποτελεί τυπικό δείγμα 
παραδοσιακής αρχιτεκτονικής των αρχοντικών της Μάνης, ση¬ 
μαντικό για τη μελέτη της ιστορίας της αρχιτεκτονικής στο συ¬ 
γκεκριμένο χώρο. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 21 Ιανουάριου 1988 
Με εντολή Υπουργού 
Ο Ειδικός Γραμματέας 
ΓΙΩΡΓΟΣ ΘΩΜΑΣ 

-φ- 

Αριθ. ΥΠΠΟ/ΔΙΛΑΠ/Γ/82/4197 (12) 

Χαρακτηρισμός ως ιστορικού διατηρητέου μνημείου του κτιρίου 
ιδιοκτησίας Αμαλίας Χατζή, στην οδό Γερμανού 62 στην Πάτρα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «Κυβέρνηση και Κυβερ¬ 
νητικά Όργανα» που δημοσιεύτηκε στο ΦΕΚ 137/τ.Α/ 

26.7.85. 

β) Του άρθρου 52 του Ν. 1558/85 «Κυβέρνηση και Κυβερνη¬ 
τικά Όργανα» που δημοσιεύτηκε στο ΦΕΚ 137/τ.Α/ 

26.7.85. 

β) Του άρθρου 52 του Ν. 5351/1932 «Περί Αρχ/των». 

γ) Του Ν. 1469/50 «περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830». 

δ) Του Π.Δ. 941/77 «περί Οργανισμού του ΥΠΠΕ». 

ε) Την ΥΑ με αριθμ. ΥΠΠΟ/ΔΙΟΙΚ/Ο-Ε/Φ09/32530/ 
8.8.86 «περί μεταβίβασης αρμοδιοτήτων και δικαιώματος υπο¬ 
γραφής «Με εντολή Υπουργού» στο Γενικό Γραμματέα, στον Ει¬ 
δικό Γ ραμματέα του Διοικητικού Τομέα Πολιτιστικής Κληρονο¬ 
μιάς και στους Προϊσταμένους Δ/νσεων, Τμημάτων και Γρα¬ 
φείων της Κεντρικής Υπηρεσίας του Υπουργείου Πολιτισμού» 
(ΦΕΚ 548/τ.Β./12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανα¬ 
κατανομής αρμοδιοτήτων των Υπουργείων ΥΠΠΕ-ΥΧΟΠ». 

3. Όλα τα στοιχεία του φακέλου που αναφέρεται στο θέμα. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Νοτιοδυτικής Ελλάδας με αριθμό 3/1β.9.87, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο, σύμφωνα 
με τις διατάξεις του Ν. 1469/50, το τριώροφο κτίριο της οδού 
Γερμανού 62 στην Πάτρα, ιδιοκτησίας Αμαλίας Χατζή, γιατί 
αποτελεί αξιόλογο δείγμα, σημαντικό για τη μελέτη της ιστορίας 
της αρχιτεκτονικής στο συγκεκριμένο χώρο. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 21 Ιανουάριου 1988 

Με εντολή Υπουργού 
Ο Ειδικός Γραμματέας 
ΓΙΩΡΓΟΣ ΘΩΜΑΣ 

' -♦- 

Αριθ. ΥΠΠΟ/ΑΙΑΑΠ/Γ/87/4198 (13) 

Χαρακτηρισμός ως ιστορικού διατηρητέου μνημείου του κοινοτι¬ 
κού καταστήματος Κοντογενάδας Επαρχίας Πάλλης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «Κυβέρνηση και Κυβερ¬ 
νητικά Όργανα» που δημοσιεύτηκε στο ΦΕΚ 137/τ.Α/ 
26.7.85. 

β) Του άρθρου 52 του Ν. 5351/1932 «Περί Αρχ/των». 

γ) Του Ν. 1469/50 «περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830». 

δ) Του Π.Δ. 941/7^ «περί Οργανισμού του ΥΠΠΕ». 

ε) Την ΥΑ με αριθμ. ΥΠΠΟ/ΔΙΘΙΚ/0-Ε/Φ09/32530/ 
8.8.86 «περί μεταβίβασης αρμοδιοτήτων και δικαιώματος υπο¬ 
γραφής «Με εντολή Υπουργού» στο Γενικό Γραμματέα, στον Ει¬ 
δικό Γραμματέα του Διοικητικού Τομέα Πολιτιστικής Κληρονο¬ 
μιάς και στους Προϊσταμένους Δ/νσεων, Τμημάτων και Γρα¬ 
φείων της Κεντρικής Υπηρεσίας του Υπουργείου Πολιτισμού» 
(ΦΕΚ 548/τ.Β./12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανα¬ 
κατανομής αρμοδιοτήτων των Υπουργείων ΥΠΠΕ-ΥΧΟΠ». 

3. Όλα τα στοιχεία του φακέλου που αναφέρεται στο θέμα. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Νοτιοδυτικής Ελλάδας με αριθμό 3/10.9.87, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο, σύμφωνα 
με τις διατάξεις του Ν. 1469/50, το κοινοτικό κατάστημα Κο¬ 
ντογενάδας στην Επαρχία Πάλλης της Κεφαλλονιάς, σημαντικό 
για τη μελέτη της ιστορίας της αρχιτεκτονικής στο συγκεκριμένο 
χώρο, γιατί είναι από τα λίγα προσεισμικά αγροτόσπιτα που δια¬ 
σώθηκαν στον οικισμό. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 21 Ιανουάριου 1988 

Με εντολή Υπουργού 
Ο Ειδικός Γραμματέας 
ΓΙΩΡΓΟΣ ΘΩΜΑΣ 


Αριθ. Β 1947/228 (14) 

Μεταβίβαση στο Γ ενικό Γ ραμματέα Βιομηχανίας, στους διευθυ¬ 
ντές και λοιπούς προϊσταμένους υπηρεσιακών μονάδων της 
Γενικής Γραμματείας Βιομηχανίας (ΓΓΒ) του Υπουργείου 
Βιομηχανίας, Ενέργειας κάι Τεχνολογίας, του δικαιώματος 
να υπογράφουν «Με εντολή Αναπληρωτή Υπουργού». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α. Του άρθρου 29 του Ν. 1558/1985 «Κυβέρνηση και Κυ¬ 
βερνητικά όργανα» (ΦΕΚ 137/Α/26/7/1985). 

β. Του Π.Δ. 229/1986 «Σύσταση, οργάνωση και αρμοδιότη¬ 
τες της Γ ενικής Γ ραμματείας Βιομηχανίας» (ΦΕΚ 96/Α/16/7/ 
1986). 

γ. Του Π.Δ. 437/1985 για τον καθορισμό και την ανακατα¬ 
νομή των αρμοδιοτήτων των Υπουργείων (ΦΕΚ 157/Α/19/9/ 
1985). 

δ. Του Π.Δ. 456/1985 «Μεταφορά αρμοδιοτήτων, υπηρε¬ 
σιών στα Υπουργεία Περιβάλλοντος, Χωροταξίας και Δημοσίων 
Έργων, Βιομηχανίας, Ενέργειας και Τεχνολογίας κ.λπ.» (ΦΕΚ 
163/Α/26/9/1985). 

2. Την Υ 1321/25.9.87 (ΦΕΚ 531 Β/30.9.87) απόφαση 
του Πρωθυπουργού «Καθορισμός αρμοδιοτήτων του Αναπλη¬ 
ρωτή Υπουργού Βιομηχανίας, Ενέργειας και Τεχνολογίας » Κ. 
ΠΑΠΑΝΑΓΙΩΤΟΥ. 

Την ανάγκη να διασφαλισθεί η εύρυθμη και αποδοτική λει¬ 
τουργία των υπηρεσιών της Γενικής Γραμματείας Βιομηχανίας, 
του Υπουργείου Βιομηχανίας, Ενέργειας και Τεχνολογίας στις 
οποίες ασκούμε αρμοδιότητες, καθώς και η ταχεία διεκπεραίωση 
των υποθέσεων που έχουν ανατεθεί σ’ αυτές, αποφασίζουμε: 

Άρθρο 1. 

Μεταβιβάζουμε στο Γενικό Γραμματέα Βιομηχανίας, στους 
Διευθυντές και στους λοιπούς προϊσταμένους υπηρεσιακών μονά¬ 
δων της Γ ενικής Γ ραμματείας βιομηχανίας, το δικαίωμα να υπο¬ 
γράφουν «Με εντολή Αναπληρωτή Υπουργού» τις πράξεις και τα 
έγγραφα που αναφέρονται στα παρακάτω άρθρα. 

Άρθρο 2. 

Στο Γενικό Γραμματέα της Γενικής Γραμματείας Βιομηχα¬ 
νίας. 

1. Την έκδοση διαταγών και οδηγιών στις υπηρεσίες της Γενι¬ 
κής Γ ραμματείας Βιομηχανίας και τους φορείς, φη μεθόδευση και 
το συντονισμό της κοινής δραστηριότητάς τους, με σκοπό την 
αποτελεσματική εφαρμογή της κυβερνητικής πολιτικής και την 
εύρυθμη λειτουργία τους. 

2. Τις αποφάσεις μετακίνησης, μετάθεσης, τοποθέτησης, από¬ 
σπασης και μετάταξης υπαλλήλων όλων των κατηγοριών, κλά¬ 
δων και βαθμών καθώς και των μη τακτικών υπαλλήλων της Γ ε¬ 
νικής Γ ραμματείας Βιομηχανίας (με σύμβαση ιδιωτικού δικαίου, 
ημερομίσθιους κ.λπ.) πλην του ορισμού προϊσταμένων στις διευ¬ 
θύνσεις της Γενικής Γραμματείας. 

3. Τις αποφάσεις προαγωγών των υπαλλήλων της Γενικής 
Γραμματείας Βιομηχανίας στον Α’ βαθμό. 

4. Τις κανονικές φοιτητικές και αναρρωτικές άδειες των μονί¬ 
μων και με σύμβαση ιδιωτικού δικαίου υπαλλήλων εφόσον προΐ- 
στανται σε οργανικές μονάδες της Γ ενικής Γ ραμματείας Βιομη¬ 
χανίας, καθώς και τις εκπαιδευτικές άδειες όλων των υπαλλήλων 
(μονίμων, με σύμβαση κ.λπ.) και τις άδειες απουσίας άνευ απο¬ 
δοχών. 

5. Τις αποφάσεις χορήγησης άδειας άσκησης ιδιωτικής εργα¬ 
σίας με αμοιβή σε υπαλλήλους της Γενικής Γραμματείας Βιομη¬ 
χανίας (μονίμους, με σύμβαση, κ.λπ.). 

6. Τα έγγραφα μετάβασης εκτός έδρας στο εσωτερικό για 
εκτέλεση υπηρεσίας υπαλλήλων των υπηρεσιών της Γενικής 
Γραμματείας Βιομηχανίας και των εποπτευομένων απ’ αυτές νο¬ 
μικών προσώπων. 

7. Τα παραπεμπτικά έγγραφα που απευθύνονται προς το υπη¬ 
ρεσιακό συμβούλιο και αναφέρονται στη ρύθμιση θεμάτων προ¬ 
σωπικού της Γενικής Γραμματείας Βιομηχανίας. 

8. Τα παραπεμπτικά έγγραφα και αποφάσεις θέσης σε κατά¬ 
σταση διαθεσιμότητας και επαναφοράς στην ενεργό υπηρεσία των 
υπαλλήλων της Γενικής Γραμματείας Βιομηχανίας. 

9. Τις πράξεις μονιμοποίησης των δοκίμων υπαλλήλων της 
Γενικής Γραμματείας Βιομηχανίας. ’ 

10. Τις διαταγές για την ενέργεια διοικητικών ανακρίσεων ή 
διαχειριστικού ελέγχου για κάθε υπεύθυνο υπάλληλο της Γενικής 
Γραμματείας καθώς και την έκδοση των εν γένει καταλογιστικών 
πράξεων. 

11. Έγγραφα αρμοδιότητας διευθυντή, εφόσον συμπράττουν 
σ’ αυτά περισσότερες διευθύνσεις. 

12. Έγγραφα· που απευθύνονται στο Συμβούλιο της Επικρά¬ 
τειας, Ελεγκτικό Συνέδριο και στα άλλα αρμόδια τακτικά πολι¬ 
τικά και διοικητικά δικαστήρια. 

13. Ερωτήματα προς το νομικό σύμβουλο της διοίκησης του 
Υπουργείου ή συλλογικού οργάνου για θέματα της αρμοδιότητάς 
του της Γενικής Γραμματείας. 

14. Αποδοχή παραίτησης μονίμων και με σύμβαση ιδιωτικού 
δικαίου υπαλλήλων της ΓΓΒ. 

15. Τις απαντήσεις στις αιτήσεις επανεξέτασης ή υπομνημά¬ 
των ή αναφορών ή'παραπόνων ή καταγγελιών πολιτικών ή νομι¬ 
κών προσώπων ή υπαλλήλων κατά ενεργειών ή απαντήσεων των 
οργάνων της Γενικής Γραμματείας. 

16. Απαντήσεις σε ερωτήματα υπηρεσιών ή νομικών προσώ¬ 
πων, εφόσον δεν είναι νομολογιακώς λυμένα. 

17. Αποφάσεις έγκρισης καταστροφής εκκαθαρισθέντων αρ- 
χείων. 

18. Τις αποφάσεις, τις πράξεις και εντολές για την πραγματο¬ 
ποίηση δαπανών του τακτικού προϋπολογισμού, τη διενέργεια 
δημόσιων τακτικών μειοδοτικών διαγωνισμών, τις αποφάσεις 
κατακύρωσης των αποτελεσμάτων αυτών, καθώς και τις συμβά¬ 
σεις προμηθειών ή εκτελέσεις εργασιών για ποσό από 1.000.001 
και άνω. 

19. Τις αποφάσεις έγκρισης ανάληψης δαπανών πιστώσεων 
τακτικού προϋπολογισμού από 1.00.001 και άνω. 

20. Τις αποφάσεις ορισμού ή αντικατάστασης υπολόγων για 
χρηματικά εντάλματα προπληρωμής (ΧΕΠ) καθώς και τις απο¬ 
φάσεις παράτασης προθεσμίας ή λήξης αυτών άνω των 
1.00.001 δρχ. 

22. Τις αποφάσεις ορισμού εκκαθαριστού που προβλέπεται 
από την παρ. 2 του άρθρου 1 της απόφασης 194902/69 του 
Υπουργείου Οικονομικών (ΓΛΚ) «Περί της διαδικασίας πληρω¬ 
μής σταθερών διαρκούς ή περιοδικού χαρακτήρα δαπανών». 

22. Τις μεταβιβάσεις πιστώσεων τακτικού προϋπολογισμού 
με επιτροπικά εντάλματα σε δευτερεύοντες διατάκτες, ανεξάρ¬ 
τητα από ποσό. 

23. Τα έγγραφα προς το Υπουργείο Οικονομικών (ΓΛΚ) για 
την επαύξηση ποσοστών διάθεσης των πιστώσεων επιχορηγή¬ 
σεων των εποπτευόμενων νομικών προσώπων από τη Γενική 
Γραμματεία Βιομηχανίας που εγγράφονται στον Τακτικό Προϋ¬ 
πολογισμό εξόδων της. 


24. Τα έγγραφα και αποφάσεις έκδοσης συμψηφιστικών χρη¬ 
ματικών ενταλμάτων ή ενταλμάτων προπληρωμής σε βάρος πι¬ 
στώσεων του προϋπολογισμού δημοσίων επενδύσεων. 

25. Τα έγγραφα χρηματοδότησης έργων και μελετών συλλο¬ 
γικών αποφάσεων του προϋπολογισμού δημοσίων επενδύσεων 
της Γενικής Γραμματείας Βιομηχανίας που έχουν εγκριθεί. 

26. Τις αποφάσεις ορισμού ή αντικατάστασης υπολόγων δια¬ 
χειριστών του προϋπολογισμού δημοσίων επενδύσεων. 

27. Τα έγγραφα εντολών προς την Τράπεζα της Ελλάδος για 
άνοιγμα πιστώσεων προμήθειας εφοδίων από το εξωτερικό που 
βαρύνουν το ΠΔΕ. 

28. Τις αποφάσεις ορισμού ή αντικατάστασης υπολόγων δια¬ 
χειριστών αναλωσίμου και μη αναλωσίμου υλικού. 

29. Τις αποφάσεις ορισμού ή αντικατάστασης υπολόγων δια¬ 
χείρισης παγίων προκαταβολών χρημάτων," χαρτοσήμων και 
Υπευθύνων Δηλώσεων που προβλέπονται από το Ν.Δ. 321/ 
1969 «Περί κώδικος Δημοσίου Λογιστικού». 

30. Τα έγγραφα με τα οποία ορίζονται επιθεωρητές και λοιποί 
υπάλληλοι για επιθεώρηση περιφερειακών υπηρεσιών της Γενι¬ 
κής Γ ραμματείας Βιομηχανίας καθώς και για τον έλεγχο πραγ¬ 
ματοποίησης επενδύσεων βάσει των Ν.Δ. 2687/1953, 4171/ 
1961 και λοιπών αναπτυξιακών νόμων. 

31. Τα έγγραφα με τα οποία διαβιβάζονται εκθέσεις πραγμα¬ 
τοποίησης ή μη επενδύσεων βάσει των Ν.Δ. 2687/1953, 
4171/1961 και των λοιπών αναπτυξιακών νόμων. 

32. Τις αποφάσεις για τον καθορισμό της παραγωγικότητας 
αρτοκλιβάνων σύμφωνα με το από 25.8.34 προεδρικό διάταγμα. 

33. Τις αποφάσεις μετά από κρίση προσφυγών που μας υπο¬ 
βάλλονται βάσει του Ν. 3200/1955 και λοιπών ειδικών διατά¬ 
ξεων κατ’ αποφάσεων και πράξεων των νομαρχών. 

34. Τις αποφάσεις μετά από κρίση προσφυγών, οι οποίες υπο¬ 
βάλλονται κατά πράξεων των οργάνων των κεντρικών και περι¬ 
φερειακών υπηρεσιών, που εκδίδονται βάσει των διατάξεων της 
παρ. 8 του άρθρου 1 του Α.Ν. 207/1967. 

35. Την εντολή διακίνησης του ειδικού λογαριασμού της Τρά¬ 
πεζας της Ελλάδας που προβλέπεται από το άρθρο 11 της 470/ 
1985 (ΦΕΚ 183/Β/4.4.1985) κοινής υπουργικής απόφα- 
σης. 

36. Τα έγγραφα με τα οποία παρέχεται γνώμη στα θέματα δα¬ 
σμολογικής, φορολογικής κ.τλ. μεταχείρισης βιομηχανικών προ¬ 
ϊόντων, πρώτων υλών βιομηχανικών μονάδων ή κλάδων. 

37. Τις κοινές αποφάσεις (ιε τις οποίες χορηγείται άδεια έγκρι¬ 
σης- εστέκτασης-λει-τουργίας σε φαρμακοβιομηχανίες που εκδίδο- 
νται κατ’ εφαρμογή των διατάξεων του Ν.Δ. 96/1973 «Περί 
εμπορίας εν γένει φαρμακευτικών, διασυπτικών και καλλυντικών 
προϊόντων» σε συνδυασμό με τις διατάξεις του Ν. ΔΚΣΤ/12, Ν 
3214/55 και ΑΝ 207/67. 

38. Τις αποφάσεις μετά από κρίση προσφυγών που μας υπο¬ 
βάλλονται κατά πράξεων των περιφερειακών μας υπηρεσιών με 
τις οποίες επιβάλλονται κυρώσεις σε βάρος των παραβατών της 
ηλεκτρολογικής νομοθεσίας (αρ. 5 Ν. 2576/53). 

39. Αποφάσεις χορήγησης ή απόρριψης τελικής έγκρισης προ¬ 
μηθειών ειδών αλλοδαπής προέλευσης σύμφωνα με το Ν. 
936/79 και τροποποιήσεις ή παρατάσεις αυτών μέχρι ποσού 
150.000.0000 δρχ. 

Άρθρο 3. 

Στους προϊσταμένους διευθύνσεων της Γενικής Γραμματείας 
Βιομηχανίας και τους νόμιμους αναπληρωτές αυτών: 

I. Γενικές εξουσιοδοτήσεις 

1. Τα έγγραφα με τα οποία γίνεται ανακοίνωση ή κοινοποίηση 
αποφάσεων και εγκυκλίων. 

2. Τα απαντητικά και πληροφοριακά έγγραφα σε θέματα για 
τα οποία υπάρχει εκφρασμένη γραπτή άποψη της διοίκησης. 

3. Την αλληλογραφία με τις περιφερειακές, υπηρεσίες του 
Υπουργείου καθώς και αυτή που αναφέρεται σε κατευθύνσεις και 
οδηγίες για θέματα της αρμοδιότητάς τους. 

4. Τις απαντήσεις σε αναφορές πολιτών κατά ενεργειών, πα¬ 
ραλείψεων καθώς και παραπόνων, κοινοποιήσεις των οποίων γί¬ 
νονται στη Γενική Γραμματεία. 

5. Τη θεώρηση των ημερολογίων κίνησης εκτός έδρας τόσο 
στο εσωτερικό, όσο και στο εξωτερικό των υπαλλήλων της δ/ 
νσής των, που μεταβαίνουν σε εκτέλεση υπηρεσίας, ύστερα από 
προηγούμενη εγκριτική απόφαση. 

6. Τις εγκρίσεις για τη χορήγηση αντιγράφων, εφόσον επιτρέ¬ 
πεται από το νόμο η χορήγησή τους, και τα σχετικά έγγραφα 
αποστολής τους. 

7. Τα έγγραφα που ζητούνται απόψεις από διάφορες υπηρεσίες 
και οργανισμούς. 

8. Τα προπαρασκευαστικά, διαβιβαστικά και υπομνηστικά έγ¬ 
γραφα. 

9. Τα έγγραφα με τα οποία ζητούνται ή παρέχονται πληροφο¬ 
ρίες για την εφαρμογή και ερμηνεία των νόμων. 

10. Τα έγγραφα με τα οποία ανακοινώνονται ή κοινοποιούνται 
στους ενδιαφερομένους ή εκτελούνται προεδρικά διατάγματα, 
αποφάσεις του Υπουργού, Υφυπουργού, Γενικού Γραμματέα ή 
αποφάσεις συλλογικών οργάνων. 

11. Τα πιστοποιητικά και βεβαιώσεις για νόμιμη χρήση, σε 
θέματα που μπορούν κατά νόμο να βεβαιωθούν από τα στοιχεία 
που τηρούνται στην υπηρεσία. 

12. Τα έγγραφα και κάθε άλλη πράξη που αφορά σε θέματα με 
τα οποία έχει παρασχεθεί κατ’ αρχήν έγκρισή μας ή έγκριση του 
Γενικού Γραμματέα. 

13. Τα τηλεγραφήματα πληροφοριακού και προπαρασκευα¬ 
στικού περιεχομένου που αποστέλλονται στο εσωτερικό και εξω¬ 
τερικό. 

14. Τις πράξεις με τις οποίες τίθενται έγγραφα της αρμοδιότη¬ 
τάς τους στο αρχείο. 

II. Ειδικές εξουσιοδοτήσεις 

Α. Στον προϊστάμενο της διεύθυνσης διοικητικής υποστήρι¬ 
ξης: 

1. Τις αποφάσεις προαγωγών των υπαλλήλων της Γενικής 
Γραμματείας Βιομηχανίας στο Β και Γ βαθμό. 

2. Τις κανονικές φοιτητικές και αναρρωτικές άδειες όλων των 
υπαλλήλων που δεν προΐστανται υπηρεσιακών μονάδων καθώς 
και του προσωπικού που υπηρετεί με σύμβαση εργασίας ιδιωτι¬ 
κού δικαίου. 

3. Τα έγγραφα με τα οποία κοινοποιούνται οι ετήσιες καταστά¬ 
σεις των μονίμων υπαλλήλων και οι πίνακες μεταθετέων. 

4. Τις αποφάσεις ορισμού υπαλλήλων σαν υπεύθυνων για τη 
θεώρηση του γνήσιου της υπογραφής των πολιτών, σύμφωνα με 
το Ν. 1599/86. 

5. Διαδικαστικά θέματα που αναφέρονται σε ηθικές αμοιβές - 
βραβεύσεις των υπαλλήλων. 

6. Τα έγγραφα προς το Υπουργείο Εξωτερικών για έκδοση ή 
ανανέωση διπλωματικών ή υπηρεσιακών διαβατηρίων, των 
υπαλλήλων της Γενικής Γραμματείας Βιομηχανίας. 

7. Τις πράξεις απόλυσης υπαλλήλων της Γενικής Γραμμα¬ 
τείας Βιομηχανίας λόγω 35ετίας ή ορίου ηλικίας ή θανατου ή έκ¬ 
πτωσης. 

8. Τα έγγραφα εντολών προς την Τράπεζα της Ελλάδος για 
άνοιγμα πιστώσεων προμήθειας εφοδίων εκ του εξωτερικού που 
βαρύνουν τον τακτικό προϋπολογισμό. 

9. Τις αποφάσεις, πράξεις και εντολές για πραγματοποίηση 


δαπανών τακτικού προϋπολογισμού, διενέργεια μειοδοτικών δια¬ 
γωνισμών, κατάκύρωση των αποτελεσμάτων αυτών, καθώς και 
τις συμβάσεις προμηθειών ή εκτέλεσης εργασιών για ποσό από 
300.001-1.000.000 δρχ. 

10. Τις αποφάσεις έγκρισης ανάληψης πιστώσεων τακτικού 
προϋπολογισμού από 300.001 - 1.000.000 δρχ. 

11. Τις αποφάσεις ορισμού και αντικατάστασης υπολόγων 
χρηματικών ενταλμάτων προπληρωμής καθώς και στις αποφά¬ 
σεις παράτασης προθεσμίας λήξης αυτών μέχρι ποσού 
1.000.000 δρχ. 

12. Τις αποφάσεις για την συγκρότηση επιτροπών διενέργειας 
διαγωνισμών προμήθειας υλικών και εκτελέσεως έργων ή εργα¬ 
σιών, επιτροπών παραλαβής αυτών καθώς επίσης και επιτροπών 
διαχείρισης δαπανών και κίνησης των ΚΥ αυτοκινήτων της Γ ενι¬ 
κής Γραμματείας Βιομηχανίας. 

13. Τα έγγραφα προς την Τράπεζα της Ελλάδος για χορή¬ 
γηση ή επιστροφή συναλλάγματος. 

14. Τις καταστάσεις ορίου πληρωμών κάθε μηνός. 

15. Τις αναλύσεις-αιτιολογήσεις δαπανών, δαπανών σε ξένο 
νόμισμα και αναλυτικούς γενικούς πίνακες προβλέψεως θέσεων 
και δαπανών προσωπικού του υπό κατάρτιση Σχεδίου Τακτικού 
Προϋπολογισμού εξόδων της Γενικής Γραμματείας Βιομηχα- 
νίας. 

16. Τα έγγραφα προς το Υπουργείο Οικονομικών (ΓΛΚ) για 
τη μεταφορά πιστώσεων από ΚΑΕ σε ΚΑΕ (αυξομείωση πιστώ¬ 
σεων) του φορέα της Γενικής Γραμματείας Βιομηχανίας. 

17. Τη θεώρηση των ημερολογίων κίνησης των προϊσταμένων 
δ/νσεων και ειδικών συμβούλων και συνεργατών που μεταβαί¬ 
νουν για εκτέλεση υπηρεσίας εκτός έδρας, στο εσωτερικό ή εξωτε¬ 
ρικό ύστερα από προηγούμενη εγκριτική απόφαση. 

Β. Στον προϊστάμενο της διεύθυνσης υποστήριξης βιομηχα¬ 
νιών: 

1. Την επιβολή κυρώσεων στους παραβάτες της 470/85 
(ΦΕΚ 183/Β/4.4.85) κοινής υπουργικής απόφασης περί ηλε- 
κτρολογικού υλικού. 

2. Τις αποφάσεις χορήγησης αδειών ανέγερσης για φαρμακο¬ 
βιομηχανίες κατά παρέκκλιση των ισχυουσών πολεοδομικών 
διατάξεων. 

3. Τη θεώρηση των σχεδιαγραμμάτων και λοιπών δικαιολο- 
γητικών που συνοδεύουν τις άδειες εγκατάστασης, επέκτασης, 
λειτουργίας, κ.λπ. των φαρμακοβιομηχανιών. 

4. Τις αποφάσεις επιβολής κυρώσεων με βάση την παρ. 8 του 
άρθρου 4 του Α.Ν. 207/1967 σε φαρμακοβιομηχανίες. 

5. Την αλληλογραφία που αφορά στη διάταξη του άρθρου 8 
του Ν. 4484/1965. 

6. Τα έγγραφα προς την Τράπεζα της Ελλάδος με τα οποία βε¬ 

βαιώνεται η εξαγωγική προστιθέμενη αξία των εξαγομένων βιο¬ 
μηχανικών προϊόντων εγχωρίου παραγωγής για την επιστροφή 
επιτοκίων. ' 

7. Τις προτάσεις προς τα συναρμόδια υπουργεία για παραχω¬ 
ρήσεις δημοσίων, κοινοχρήστων, δημοτικών ή κοινοτικών εκτά¬ 
σεων προς ίδρυση ή επέκταση βιομηχανιών ή βιοτεχνιών, μετά 
από έγκριση του Αναπληρωτή Υπουργού. 

8. Τις αποφάσεις επιβολής κυρώσεων με βάση το άρθρο 5 του 
Ν. 858/1979. 

Γ. Στον προϊστάμενο της διεύθυνσης επιθεώρησης: 

1. Τον έλεγχο των τεχνικών γραφείων ανελκυστήρων. 

2. Τον ετήσιο έλεγχο των περιφερειακών υπηρεσιακών μονά¬ 
δων της Γενικής Γραμματείας Βιομηχανίας και την υποβολή 
σχετικής έκθεσης στον Γενικό Γραμματέα Βιομηχανίας. 

Δ. Στον προϊστάμενο της 4ης Δ/νσης κλαδικής βιομηχανικής 
πολιτικής: 

1. Την έγκριση κυκλοφορίας ηλεκτρολογικοϋ υλικού. 

2. Τις εντολές προς τον ΕΛΟΤ για τον έλεγχο ηλεκτρολογικοϋ 
υλικού. 

Άρθρο 4. 

Στους προϊσταμένους τμημάτων και στους νόμιμους αναπλη¬ 
ρωτές τους: 

I. Γενικές εξουσιοδοτήσεις: 

1. Τα έγγραφα διαδικαστικού περιεχομένου που αφορούν στη 
συμπλήρωση στοιχείων ελλειπούς αλληλογραφίας. 

2. Τα προπαρασκευαστικά διαβιβαστικά και υπομνηστικά έγ¬ 
γραφα με τα οποία ζητούνται πληροφορίες και επιστρέφονται ή 
αναζητούνται αλληλογραφίες σε θέματα της αρμοδιότητάς τους. 

3. Τις πράξεις κατάθεσης εγγράφων της αρμοδιότητάς τους 
στο αρχείο. 

4. Τα έγγραφα με τα οποία ζητούνται ή παρέχονται πληροφο¬ 
ρίες ή οδηγίες για την ορθή εφαρμογή των νόμων εφόσον γι’ αυτά 
έχουν αποφανθεί τα κατά νόμο αρμόδια όργανα. 

5. Τις βεβαιώσεις για το ακριβές της αντιγραφής των εισερχο¬ 
μένων, και εξερχομένων εγγράφων του αρχείου της διεύθυνσής 
τους. 

6. Την έκδοση πιστοποιητικών και βεβαιώσεων σε θέματα που 
μπορεί να βεβαιωθούν από τα στοιχεία που τηρούνται στην υπη¬ 
ρεσία εφόσον δεν αντίκεινται σε απαγορευτική διάταξη. 

7. Τα προπαρασκευαστικά και διαβιβαστικά και υπομνημι- 
στικά έγγραφά καθώς και εκείνα που ενημερώνουν τους ενδιαφε¬ 
ρομένους για την πορεία των υποθέσεών τους. 

8. Τα έγγραφα με τα οποία διαβιβάζονται για επίδοση κάθε εί¬ 
δους έγγραφα ή δικόγραφα καθώς και εκείνα με τα οποία επι- 
στρέφονται ή αναζητούνται αλληλογραφίες για θέματα της αρμο¬ 
διότητάς τους. 

9. Τις εγκρίσεις για τη χορήγηση αντιγράφων, εφόσον επιτρέ¬ 
πεται από το νόμο η χορήγησή τους, και τα σχετικά έγγραφα 
αποστολής τους για θέματα της αρμοδιότητάς τους. 

10. Τις περιλήψεις αποφάσεων και πράξεων που δημοσιεύο¬ 
νται στην Εφημερίδα της Κυβερνήσεως. 

11. Ειδικές εξουσιοδοτήσεις: 

Α. Στους προϊσταμένους των τμημάτων της διεύθυνσης διοι¬ 
κητικής υποστήριξης. 

α. Του τμήματος προσωπικού: 

1. Τη θεώρηση των βιβλιαρίων νοσηλείας των υπαλλήλων και 
των μελών των οικογενειών τους. 

2. Τις ανακοινώσεις αποφάσεων που αφορούν την εν γένει 
υπηρεσιακή κατάσταση των υπαλλήλων ανεξάρτητα από κλάδο 
και βαθμό ή Μ.Κ. 

3. Την έγκριση χορήγησης αντιγράφων από τα επίσημα στοι¬ 
χεία των ατομικών υπηρεσιακών φακέλων των υπαλλήλων. 

4. Τις αποφάσεις αλλαγής επωνύμου των θηλέων υπαλλήλων. 

5. Την επικύρωση της γνησιότητας της υπογραφής των υπαλ¬ 
λήλων της Γενικής Γραμματείας και των αποσπασμένων. 

6. Τα έγγραφα με τα οποία διαβιβάζονται δικαιολογητικά συ- 
νταξιοδότησης των υπαλλήλων ανεξάρτητα από βαθμό και ειδι¬ 
κότητα. 

7. Τα παραπεμπτήρια έγγραφα για υγειονομική εξέταση των 
υπαλλήλων και των υποψηφίων για διορισμό. 

8. Τις πράξεις χορήγησης μισθολογικών κλιμακίων. 

9. Τα πιστοποιητικά ή βεβαιώσεις για την υπηρεσιακή κατά¬ 
σταση όλων των υπαλλήλων. 

10. Τις αποφάσεις παροχής του επιδόματος χρόνου υπηρεσίας 
και παροχής του επιδόματος σπουδών και οικογενειακών βαρών 
στους υπαλλήλους, ανεξάρτητα από κλάδο και βαθμό ή Μ.Κ. 

11. Τις αποφάσεις χορήγησης των κάθε είδους επιδομάτων 


στους μη τακτικούς υπαλλήλους. 

12. Τα έγγραφα παραπομπής στις αρμόδιες αρχές για απαλ¬ 
λαγή από την υπηρεσία για σωματική ή πνευματική ανικανότητα 
των υπαλλήλων όλων των βαθμών και κλάδων. 

β. Του τμήματος οικονομικών: 

1. Τις αποφάσεις, τις πράξεις και τις εντολές, για την πραγμα¬ 
τοποίηση δαπανών του τακτικού προϋπολογισμού, τη διενέργεια 
πρόχειρων μειοδοτικών διαγωνισμών, κατακύρωση των αποτε¬ 
λεσμάτων αυτών καθώς και τις συμβάσεις προμηθειών ή εκτέ¬ 
λεση εργασιών για ποσό μέχρι 300.000 δρχ. 

2. Τις αποφάσεις έγκρισης αναλήψεως δαπανών, πιστώσεων 
τακτικού προϋπολογισμού μέχρι ποσού δρχ. 300.000. 

3. Τα διαβιβαστικά έγγραφα προς την ΤΕΕ για την έκδοση 
τακτικών ενταλμάτων ή για την απαλλαγή των υπολόγων των 
πραγματοποιουμένων δαπανών που έχουν αναγνωρισθεί από τα 
ανώτερα κατά νόμο κλιμάκια. 

4. Τις βεβαιώσεις για τις αποδοχές των υπαλλήλων, κρατή¬ 
σεις κ.λπ. καθώς και τη θεώρηση καταστάσεων αποζημίωσης για 
υπερωριακή εργασία και των καταστάσεων πληρωμής εξόδων 
κίνησης. 

5. Τα έγγραφα προς του Υπουργείου Οικονομικών (ΓΛΚ) για 
την επαύξηση ποσοστών διάθεσης και χαρακτηρισμό των πιστώ¬ 
σεων ως δεκτικών. 

6. Τις εντολές προς την Ολυμπιακή Αεροπορία για την έκδοση 
εισιτηρίων σε εκτέλεση αποφάσεων έγκρισης μετακινήσεων για 
τις ανάγκες της Γενικής Γραμματείας. 

γ. Του τμήματος διοικητικής μέριμνας. 

Τις εντολές για κίνηση ή επισκευή οχημάτων του Υπουργείου. 

δ. Του τμήματος μηχανογράφησης και τεκμηρίωσης. 

1. Τα έγγραφα με τα οποία παρέχονται στατιστικά στοιχεία σε 
διάφορες υπηρεσίες, οργανισμούς και ιδιώτες. 

2. Τα έγγραφα με τα οποία αποστέλλονται δελτία βιομηχανι¬ 
κής - βιοτεχνικής κίνησης και αποδεικτικά κατάθεσής τους. 

3. Τα αποδεικτικά κατάθεσης δελτίων βιομηχανικής και βιο¬ 
τεχνικής κίνησης. 

Β. Στον προϊστάμενο του τμήματος βιομηχανικών προϊόντων 
της Διεύθυνσης Υποστήριξης Βιομηχανιών. 

Τα έγγραφα προς την Τράπεζα της Ελλάδος με τα οποία βε¬ 
βαιώνεται η βασική προστιθέμενη αξία των εξαγομένων βιομη-. 
χανικών προϊόντων για την επιστροφή επιτοκίων. 

Γ. Στους προϊστάμενους όλων των τμημάτων των τεσσάρων 

Δ/ 

νσεων κλαδικής βιομηχανικής πολιτικής της χορήγηση βεβαιώ¬ 
σεων ότι αγαθά που εισάγονται από το Δημόσιο, τους Δήμους, τις 
Κοινότητες, τα Νομικά Πρόσωπα και Οργανισμκούς παράγονται 
ή όχι στη χώρα καθώς και τη χορήγηση βεβαιώσεων που προ- 
βλέπονται από ειδικές διατάξεις του Ν. 1382/83 (ΦΕΚ 105/Α/ 
4.8.83) και δεν έχει η σχετική αρμοδιότητα μεταβιβασθεί στους 
Νομάρχες. 

Άρθρο 5. 

Γενικές διατάξεις 

• Α. Άσκηση αρμοδιοτήτων 

1. Τα έγγραφα που υπογράφονται «Με εντολή Αναπληρωτή 
Υπουργού» πρέπει να είναι μέσα στα πλαίσια της καθοριζόμενης 
πολιτικής και να αναφέρουν τον αριθμό αυτής της εξουσιοδότη¬ 
σης. 

Τα έγγραφα αυτά μπορούν να ακυρωθούν με νεότερο έγγραφο 
εφόσον έχουν υπογράφει πέραν της αρμοδιότητας που έχει παρα- 
χωρηθεί με αυτή την εξουσιοδότηση ή είναι αντίθετα με τη γενική 
πολιτική του υπουργείου. 

2. Πράξεις, έγγραφα ή αποφάσεις που υπογράφονται «Με 

εντολή Αναπληρωτή Υπουργού», σύμφωνα με αυτή την εξουσιο¬ 
δότηση, τα οποία κρίνονται ότι έχουν ιδιαίτερη σημασία για τη 
γενικότερη δραστηριότητα του υπουργείου ή απεικονίζουν την 
εφαρμογή της καθορισμένης πολιτικής, θα πρέπει να κοινοποιού¬ 
νται και στο πολιτικό γραφείο του Αναπληρωτή Υπουργού. 

3. Απαντήσεις επί εγγράφων άλλων υπηρεσιών υπογράφονται 
από ισότιμο όργανο του υπουργείου μας προς εκείνο το οποίο έχει 
υπογράψει τα έγγραφα αυτά. 

Β. Μεταβίβαση αρμοδιοτήτων μεταξύ κλιμακίων 

1. Κάθε ανώτερο κλιμάκιο μπορεί να υπογράψει οποιοδήποτε 
έγγραφο που υπογράφεται από το αμέσως κατώτερό του κλιμά¬ 
κιο. 

2. Οι εξουσιοδοτούμενοι μπορούν με έγγραφη επαρκή αιτιολό¬ 
γηση να υποβάλουν στο αμέσως ανώτερο κλιμάκιο για υπογραφή 
έγγραφα πράξεις αποφάσεις που πρέπει να εκδοθούν απ’ αυτούς. 
Το αμέσως ανώτερο κλιμάκιο αποφασίζει σχετικά. 

3. Σε περίπτωση απουσίας ή κωλύματος του Γενικού Γραμμα- 
τέα όλα τα έγγραφα που υπογράφονται απ’ αυτόν «Με εντολή 
Αναπληρωτή Υπουργού», σύμφωνα με την παρούσα απόφαση θα 
υπογράφονται από τον Αναπληρωτή Υπουργό. 

4. Σε περίπτωση κωλύματος ή απουσίας οργάνου, που εξου¬ 
σιοδοτείται με την παρούσα απόφαση να υπογράψει «Με εντολή 
Αναπληρωτή Υπουργού», η εξουσιοδότηση ισχύει για το νόμιμο 
αναπληρωτή του. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 27 Ιανουάριου 1988 
Ο Αναπληρωτής Υπουργός 
Κ. ΠΑΠΑΝΑΓΙΩΤΟΥ 



Αριθ. Ε6/398 (15) 

«Προϋποθέσεις Μεταχειρισμένων Επιβατικών Αυτοκινήτων». 

ΟΙ ΥΠΟΥΡΓΟΙ 

ΕΜΠΟΡΙΟΥ ΚΑΙ ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 36 της Συνθήκης ίδρυσης της Ευρωπαϊκής Οικο¬ 
νομικής Κοινότητας «περί απαγόρευσης των εισαγωγών για λό¬ 
γους δημόσιας τάξης, δημοσίας ασφαλείας, προστασίας της 


υγείας και της ζωής των ανθρώπων, κ.λπ.». 

2. Τον Ν. 945/79 «περί κύρωσης της Συνθήκης Προσχώρη¬ 
σης της Ελλάδας στην Ευρωπαϊκή Οικονομική Κοινότητα», απο¬ 
φασίζουμε: 

Ορίζουμε: 

I. Η εισαγωγή των μεταχειρισμένων επιβατικών και φορτη¬ 
γών αυτοκινήτων ως και λεωφορείων επιτρέπεται μόνο υπό τις 
εξής προϋποθέσεις: 

α) Να είναι κυκλοφορίας της τελευταίας όετίας της προηγού¬ 
μενης του έτους τελωνισμού τους, και 

β) Να έχουν υποστεί τον απαραίτητο τεχνικό έλεγχο στη χώρα 
από την οποία προέρχονται προκειμένου για επιβατικά αυτοκί¬ 
νητα. 

Προς διασφάλιση των ανωτέρω όρων θα προσκομίζονται στις 
αρμόδιες Τελωνειακές Αρχές η άδεια της πρώτης κυκλοφορίας 
και το πιστοποιητικό τεχνικού ελέγχου. Σε περίπτωση που ελλεί¬ 
πει το τελευταίο αυτό πιστοποιητικό παραπέμπεται το εισαχθέν 
αυτοκίνητο για έλεγχο στις αρμόδιες Αρχές της χώρας μας. 

Οι λεπτομέρειες εφαρμογής της παρούσης παραγράφου καθο¬ 
ρίζονται με εγκύκλιο των συναρμοδίων Υπουργών Οικονομικών, 
Εμπορίου και Μεταφορών και Επικοινωνιών. 

II. Στον προαναφερθέντα περιορισμό υπάγονται και οι μεταχει¬ 
ρισμένες βάσεις αυτοκινήτων. 

III. 1) Από τις ανωτέρω ρυθμίσεις εξαιρούνται και υπάγονται 
στο μέχρι σήμερα ισχύον καθεστώς τα είδη που: 

α) ή έτυχαν έγκρισης εισαγωγής από μεσολαβούσα Τράπεζα 
μέχρι 19.1.88. 

β) ή φορτώθηκαν μέχρι 19.1.88. 

γ) ή εισάγονται χωρίς συναλλαγματικές διατυπώσεις και συνο¬ 
δεύονται από δωρητήριο ή από έγγραφο που φέρει βέβαια χρονο¬ 
λογία προγενεστέρα τουλάχιστον της παρούσης. 

2) Η προθεσμία εκτελωνισμού των ειδών της παραγράφου αυ¬ 
τής λήγει την 31.3.88. 

Η απόφαση αυτή, της οποίας η ισχύς αρχίζει από 20.1.1988, 
να δημοσιευθεί στην Εφημερίδα της Κυβερνήσεως. 

Αθήνα, 21 Ιανουάριου 1988 

ΟΙ ΥΠΟΥΡΓΟΙ 

ΕΜΠΟΡΙΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚ. ΑΚΡΙΤΙΔΗΣ ΚΩΝ. ΜΠΑΝΤΟΥΒΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





